ఇంద్రవెల్లి మండలం

ఇంద్రవెల్లి మండలం, తెలంగాణ రాష్ట్రం, ఆదిలాబాదు జిల్లాకు చెందిన మండలం.తెలంగాణ ప్రభుత్వ ఉత్తర్వు సంఖ్య GO Ms No 221 Revenue (DA-CMRF) Department, Dated: 11-10-2016 ఇంద్రవెల్లి, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం ఉట్నూరు రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 25 రెవెన్యూ గ్రామాలు ఉన్నాయి.

 గణాంక వివరాలు 
thumb|203x203px|2016 లో పునర్వ్యవస్థీకరణకు ముందు అవిభక్త ఆదిలాబాదు జిల్లాలో మండల స్థానం
2001 లెక్కల ప్రకారం ఇంద్రవెల్లి మండల జనాభా 38642. ఇందులో పురుషుల సంఖ్య 19045, మహిళలు 19597. షెడ్యూల్ కులాలవారు 4666, షెడ్యూల్ తెగల వారు 23361 మంది ఉన్నారు. మండల జనాభాలో 60% పైగా షెడ్యూల్ తెగల వారున్నారు.Statistics Book of Adilabad, 2004-05

2011 లెక్కల ప్రకారం మండల జనాభా 47435. ఇందులో పురుషుల సంఖ్య 23602, మహిళలు 23833. అక్షరాస్యుల సంఖ్య 25139. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 208 చ.కి.మీ. కాగా, జనాభా 39,781. జనాభాలో పురుషులు 19,733 కాగా, స్త్రీల సంఖ్య 20,048. మండలంలో 8,262 గృహాలున్నాయి.

 వ్యవసాయం, పంటలు 
ఇంద్రవెల్లి మండలంలో వ్యవసాయ యోగ్యమైన భూమి ఖరీఫ్‌లో 10646 హెక్టార్లు, రబీలో 534 హెక్టార్లు. ప్రధాన పంటలు ప్రత్తి, జొన్నలు.మన ఆదిలాబాదు, రచయిత మడిపలి భద్రయ్య, ప్రథమ ముద్రణ 2008, పేజీ 111thumb|1981లో ఏప్రిల్ 20న పోలీసు కాల్పుల్లో ఎంతో మంది ఆదివాసీలు మృత్యువాతపడటంతో.. ఇంద్రవెల్లి మరో జలియన్​వాలాబాగ్​గా ప్రాచుర్యం పొందింది

 ఇంద్రవెల్లిలోని ఆనాటి సంఘటనలు 

 1981, ఏప్రిల్ 20: పోలీసు కాల్పులలో అనేక మంది గిరిజనులు మరణించారు. దానికి గుర్తుగా గ్రామంలో అమరవీరుల స్తూపం నిర్మించబడింది.మన ఆదిలాబాదు, మడిపల్లి భద్రయ్య రచన, ప్రథమ ముద్రణ మార్చి 2008, పేజీ 108

 మండలానికి చెందిన కొన్ని విషయాలు 

 గ్రామపంచాయతీలు: 15
 చెరువులు: 7
 పోస్టాఫీసులు: 10
 బస్ స్టాపులు: 10
 రైల్వేస్టేషన్లు: లేవు
 గ్రంథాలయాలు: 2

 మండలం లోని  గ్రామాలు 

 రెవెన్యూ గ్రామాలు 
 తెలంగాణ ప్రభుత్వ ఉత్తర్వు సంఖ్య GO Ms No 221 Revenue (DA-CMRF) Department, Dated: 11-10-2016 ప్రకారం ఈ విభాగంలో 25 (ఇరవైఐదు) రెవెన్యూ గ్రామాలు ఉన్నాయి.అయితే తరువాత ఆదిలాబాదు జిల్లా, సిరికొండ మండల పరిధిలో ఉన్న మల్లాపూర్, ధర్మసాగర్ అనే రెండు గ్రామాలు ఈ మండలంలో చేర్చారు. వాటితో కలుపుకని ఈ మండలంలో 27 రెవెన్యూ గ్రామాలు ఉన్నాయి.
 
 పిప్రి
 దేవాపూర్
 గిన్నెర
 ఇంద్రవెల్లి (కె)
 బుర్సన్‌పటార్
 గట్టేపల్లి
 దొదండ
 ఇంద్రవెల్లి (బి)
 యమాయికుంట
 ముత్నూర్
 ధన్నుర (బి)
 ధన్నుర (కె)
 గౌరీపూర్
 మెండపల్లి
 కేస్లాపూర్
 హీరాపూర్
 హర్కాపూర్
 అంజి
 మామిడిగూద
 దస్నాపూర్
 కేస్లాగూద
 తేజాపూర్
 వాల్గండ హీరాపూర్
 డొంగర్‌గావ్
 వాడగావ్
 మల్లాపూర్ 
 ధర్మసాగర్ 

 మూలాలు 

 వెలుపలి లంకెలు